./data/phi0914/phi00135/phi0914.phi00135.perseus-lat1.xml
Titus Livius (Livy)
eo       tempore legati Romani P Sulpicius et P Villius , qui ad Antiochum, sicut ante dictum est, missi erant, iussi prius       Eumenem adire Elaeam venere; inde Pergamum — ibi regia Eumenis fuit —  escenderunt  cupidus belli adversus       Antiochum Eumenes erat, gravem, si pax esset, accolam tanto potentiorem regem            credens, eundem, si motum bellum esset, non magis parem Romanis fore,            quam Philippus fuisset, et aut funditus       sublatum iri, aut, si pax victo daretur, multa illi detracta sibi accessura, ut       facile deinde se ab eo sine ullo auxilio Romano tueri posset   etiam si quid adversi casurum foret, satius esse Romanis       sociis quamcumque fortunam subire, quam solum aut imperium pati Antiochi aut       abnuentem vi atque armis cogi:  ob haec,       quantum auctoritate, quantum consilio valebat, incitabat Romanos ad bellum